cyanic-selkie/wikianc huggingface dataset:
Star Trek VIII: Prvý kontakt
Príbeh
Na zemi v Montane zatiaľ časť posádky (William T. Riker, Deanna Troi, Beverly Crusherová) presviedča miestneho vedca Zeframa Cochrana, aby vzlietol so svojou raketou Phoenix a použil warpový pohon. Tým by upútal pozornosť Vulkáncov, ktorí prelietajú slnečnou sústavou. A došlo by tak k prvému medziplanetárnemu kontaktu ľudí s inou rasou. Cochran čelí príbehom z budúcnosti o tom, aký je slávny, uznávaný a pod. Spolu s jeho alkoholizmom má posádka problém presvedčiť ho v pláne vzlietnuť.
Úspešne dôjde k štartu Phoenixu, zatiaľ čo na sa evakuovanej Enterprise kapitán snaží oslobodiť Data výmenou za seba. Ako niekdajší člen spoločenstva, silná osobnosť je pre Borgov veľmi cenný. Dat však dostal od Borgov ľudskú kožu a konečne sa takmer úplne poľudštil, a tak zostal Borgom zaviazaný. Kapitánovi nezostáva nič, len sledovať ako Dat zastavuje autodeštrukciu, vystreľuje salvu fotónových torpéd na Phoenix. Dat však náhle poruší obal chladenia warpového jadra, unikajúci plyn devastuje biologickú zložku Borgov. Picard hrozbe unikol, Dat obetoval svoje ľudské časti tela, Cochranovú loď zle nastavené torpéda minuli. Vulkánci pristanú na Zemi, Enterprise v zákryte mesiaca už čo najmenej ovplyvňuje časovú os. S využitím borgskej technológiej, ktorá zostala integrovaná do lodných systémov sa vráti posádka v čase naspäť domov.
NGC 3498
NGC 3498 je trojhviezda v súhvezdí Lev, ktorú objavil britsko-nemecký astronóm William Herschel 8. apríla 1784.
Zoznam kultúrnych pamiatok v obci Cestice
Toto je zoznam kultúrnych pamiatok v obci Cestice v okrese Košice-okolie.
Osek (okres Písek)
Osek je obec v Česku v okrese Písek v Juhočeskom kraji. 1. januára 2012 tu žilo 137 obyvateľov, z toho 73 mužov a 64 žien, pričom priemerný vek v obci bol 39,3 roka (muži 34,3 roka, ženy 45,0 roka).
Wellness
Wellness je program na zlepšenie telesnej a duševnej kondície. . Primárne, slovo wellness znamená cestu k súladu mysle, duše a tela. Cieľom je, aby sa človek cítil dobre, čo by teda malo plynúť z duševnej, fyzickej, okolitej a sociálnej pohody. S označením wellness sa môžeme stretnúť v kontexte s rôznymi pracoviskami (ako sú napríklad fitnescentrá ), alebo napríklad s programami ako sú kúpele, fínska sauna a pod.
Čo sa týka wellness, tak by predovšetkým malo ísť o ľudské zdravie, a to zdravie fyzické i psychické. Wellness ide ruka v ruke so zdravým životným štýlom. Nejde však o medicínske postupy.
Wellness programy
Niektoré wellness programy, sa zameriavajú na revitalizáciu ľudského zdravia a mysle, na to ako sa cítiť lepšie a energickejšie. Ďalšie sa zaoberajú cieľmi, ako je prestať fajčiť, schudnúť, alebo zahŕňajú fitnes. S iným wellness programom sa môžeme stretnúť aj na pracoviskách. Majitelia firiem je poskytujú svojim zamestnancom napríklad vo forme firemného fitnes centra. Potom ide o pozdvihnutie morálky zamestnancov a ich lojality voči firme. Wellness na pracovisku sa tiež môže týkať stress manažmentu, najmä v prípade psychicky vyťažených zamestnancov. K wellness samozrejme patrí aj to, čo si pod týmto pojmom predstaví väčšina ľudí. Sú to rôzne kozmetické balíčky a procedúry. Do wellness môžeme zahrnúť aj stravovanie.
Medzi wellness kúry patria:
Fylogenetika
Fylogenetika je odbor systematickej biológie, ktorý sa snaží nájsť vývojové vzťahy medzi organizmami. Odmieta teda formálnu hierarchiu a namiesto toho sa snaží nájsť skutočnú príbuznosť na základe predstavy, že všetky organizmy mali svojho univerzálneho spoločného predka.
Rotterdamská loď
thumb|de Son - kresba ponorného člna (Frederik de Witt: Perfecte Afbeeldinge: van 't Wonderlycke Schip, gemaakt tot Rotterdam. 1653) Rotterdamská loď bola jednou z prvých ponoriek, ktorú v roku 1653 postavil v meste Rotterdam francúzsky konštruktér známy len ako „M. de Son“. Táto vôbec ako prvá známa v histórii mala mechanický pohon na báze lopatkového kolesa umiestneného uprostred trupu a poháňaného pomocou hodinového stroja. Pohon bol však príliš slabý, než aby bol schopný pohnúť takmer 22-metrovým plavidlom, hoci sa jeho konštruktér chvastal, že bude schopné preplávať Lamanšský prieliv tam i späť za jediný deň a potopiť pritom stovky lodí. Bola to pravdepodobne tiež prvá ponorka, ktorá bola postavená pre vojenské účely, konkrétne Belgičanmi proti Anglickému námorníctvu. Čiastočne ponorné plavidlo malo taranovať nepriateľské lode.
V skutočnosti nešlo o ponorku v pravom zmysle slova, ale len o čiastočne ponorný čln. Plavidlo tvorili dva paralelné vretenovité trupy, ktorých dlhou osou prebiehal centrálny trám, slúžiaci zároveň ako výstuž i taran. V trupe bol vzduch pre jedného človeka na 3 hodiny. Oba trupy boli spojené priečnou osou, na ktorej bolo umiestnené lopatkové koleso, poháňajúce tento „katamaran“.
Bajský obvod
Bajský obvod je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Baja. Obvody boli zavedené v roku 1994 a zanikli v roku 2014, kedy ich nahradili okresy.
La Fage-Montivernoux
La Fage-Montivernoux je francúzska obec, ktorá sa nachádza v departemente Lozère, v regióne Languedoc-Roussillon.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Mlieko
Mlieko môže byť:
NGC 3499
NGC 3499 je galaxia v súhvezdí Veľká medvedica, ktorú objavil William Herschel 17. apríla 1789.
Jej zdanlivá hviezdna veľkosť je 13,5.
Tiberius (cisár, 1. storočie)
Tiberius (I.) (iné mená: Tiberius Claudius Nero (Caesar Augustus), Tiberius Iulius Caesar, Tiberius Caesar Augustus; *  42 pred Kr. – † 37) bol v rokoch 14 – 37 druhým cisárom Rímskej ríše. Bol nevlastným synom cisára Augusta, členom juliánsko-klaudiovskej dynastie.
Obdobie vlády cisára Tiberia je obzvlášť dôležité pre rímsky principát, keďže to bola prvá udalosť, kedy pocty a právomoci zverené v predošlých rokoch do rúk Octaviana Augusta boli prevzaté inou osobou, a teda osobou Augustovho nástupcu.
Tiberius bol povahovo úplne odlišný od svojho predchodcu. Zatiaľ čo Augustus bol prístupný a taktný, Tiberius sa z dochovaných správ javí ako tajomný muž. Bol inteligentný, chytrý a prefíkaný, ale bol aj náladový a niekedy upadal do depresie a zlej nálady, čo malo vplyv na jeho politickú kariéru i osobné medziľudské vzťahy. Jeho vláda bola plná protirečivých skutočností. Napriek svojej výraznej inteligencii, sa Tiberius dostal pod vplyv mužov, ktorí jednoznačne sledovali len svoje osobné ciele a svojimi činmi nepriaznivo pôsobili na samotnú Tiberiovu reputáciu v očiach rímskeho ľudu a senátu. Napriek svojim ohromujúcim vojvodcovským skúsenostiam upustil od agresívnej dobyvačnej politiky Ríma. Za jeho vlády neviedol Rím žiadnu veľkú vojnu, teda hranice ríše zostali počas týchto rokov nezmenené. Pokračoval však v budovaní tzv. limes romanus, s čím začal už cisár Augustus. Napriek svojim rozsiahlym administratívnym a politickým skúsenostiam nadobudnutým počas rokov zastávania rôznych dôležitých ríšskych úradov, od začiatku prejavoval odpor k zastávaniu funkcie imperátora Rímskej ríše. Neskôr dokonca nadobro opustil mesto Rím a dožil svoj život ako 78-ročný na ostrove Capri, izolovaný od celkového spoločenského diania. Odtiaľ ríšu ovládal iba písomnými nariadeniami.
Tiberiova vláda reprezentuje obdobie dospievania principátu ako inštitúcie a ako každé dospievanie aj toto sa ukázalo ako veľmi náročná éra.
Mladosť
Tiberiovimi rodičmi boli Tiberius Claudius Nero a Livia Drusilla. Obaja pochádzali z rodu Claudiovcov, ktorý bol po generácie zdrojom výborných štátnikov. Mladý Tiberius bol teda od začiatku predurčený k politickej kariére v službách rímskej republiky. Ale počas jeho detstva sa zmenil štátny systém Rímskej ríše. Republiku reprezentovanú volenými magistrátmi nahradil autoritatívny systém s názvom principát, na ktorého čelo sa postavil Gaius Octavius Augustus ako prvý oficiálny princeps Ríma. Priam osudovo teda pôsobí fakt, že v roku 39 pred Kr. sa Livia nechala rozviesť s Tiberiom starším a vydala sa za Augusta, ktorý sa o dvanásť rokov neskôr stal prvým cisárom Rímskej ríše v dejinách. Týmto sa teda mladý Tiberius stal v podstate prvým možným nástupcom na cisársky trón. Jeho detstvo nebolo zaujímavé žiadnou súkromnou udalosťou. V roku 32 pred Kr. sa zúčastnil na pohrebe svojho biologického otca. Do verejného života vstúpil v roku 29 pred Kr., kedy pri Augustovom triumfálnom pochode stál na tzv. triumfálnom voze po jeho ľavici. Do politiky vstúpil o dva roky nato, kedy sa z neho podľa rímskeho práva stal dospelý muž.
Augustus ho vtedy oficiálne uviedol na fórum. O tri roky neskôr, teda ako 17-ročný bol Tiberius vymenovaný za kvestora a dostalo sa mu privilégia kandidovať na post prétora a konzula, hoci podľa práva nato musel mať aspoň 22 rokov. Po tejto skutočnosti sa Tiberius začal objavovať na súde v úlohe advokáta. V roku 20 pred Kr. ho Augustus poslal na východ, aby formálne prevzal symboly rímskych légií, ktoré boli ulúpené Parthami v bojoch s Crassom, Decidom Saxom a Marcom Antoniom. Bolo to považované za veľkú česť a Tiberius si bol toho dobre vedomý. Po návrate z východu impéria sa Tiberius stal prétorom. V roku 19 pred Kr. zastával funkciu guvernéra provincie Gallia Comata. V nasledovnom čase sa musel venovať vojenským povinnostiam, kedy bol spolu so svojim bratom Drusom postavený na čelo vojska a poverený potlačením vzbúrených alpských kmeňov. V roku 13 pred Kr. sa dokonca stal konzulom Ríma. Jeho osobný život bol tiež šťastný. V roku 19 pred Kr. sa zosobášil s Vipsaniou Agrippinou, dcérou Augustovho priateľa Marca Agrippu. Počas zastávania konzulstva sa manželom narodil syn Drusus.
Hoci Tiberius dosahoval veľký úspech vo verejnom živote, je viac ako pravdepodobné, že samotný cisár Augustus mu k tomu dopomohol. Augustus totiž roztočil politickú hru, do ktorej boli zapletení všetci členovia jeho rodiny, Tiberia nevynímajúc. Augustus sa počas vlastnej vlády celý čas snažil nájsť vhodného nástupcu na cisársky trón. Jeho plán zahŕňal nanútené sobáše, adopciu a uprednostňovanie svojich blízkych pri obsadzovaní dôležitých úradov. Za prvého možného nástupcu si zvolil svojho synovca Marcella. Marcellus však nečakane zomrel už v roku 23 pred Kr. Po tejto udalosti si musel nájsť iného nástupcu. Stal sa ním jeho priateľ Marcus Agrippa, ktorého získal do rodiny nanúteným sobášom so svojou dcérou Juliou. Z manželstva vzišli dvaja chlapci, Gaius a Lucius. Oboch si Augustus v roku 17 pred Kr. adoptoval za vlastných synov. Tiberiova sláva postupne ustúpila do úzadia, pretože cisár sa rozhodol, že správnym nástupcom na uvoľnený trón bude práve Agrippa. S Tiberiom a jeho bratom Drusom teda Augustus už v tejto dobe pravdepodobne nepočítal. Osud sa však na koniec postavil na Tiberiovu stranu.
Augustov nástupca: Prvý pokus
Agrippa zomrel v roku 12 pred Kr. a Tiberius bol na základe Augustovho rozkazu donútený rozviesť sa a oženiť sa s jeho vdovou, Juliou. Toto manželstvo však nebolo šťastné a manželia spolu nesplodili žiadneho potomka. Napriek tomu práve tento zväzok mu opäť otvoril dvere do veľkej politiky. V rokoch 12 pred Kr. – 6 pred Kr. viedol rímske légie v Panónii a Germánii. V bojoch sa ukázal ako mimoriadne schopný veliteľ, začo žal jeden vojenský úspech za druhým. V roku 7 pred Kr. sa stal druhýkrát konzulom a v nasledujúcom roku, teda v roku 6 pred Kr. zastával úrad tribúna a boli mu zverené dôležité úlohy na východe. Očividne sa teda Tiberius stal opäť prvoradým kandidátom na trón. Bol Juliin manžel, najvyšší vojenský veliteľ v štáte a taktiež sa delil o rôzne právomoci so samotným Augustom. Všetko vyzeralo v poriadku, no zrazu Tiberius vykonal niečo pre Augusta vcelku šokujúce.
Tiberius sa v roku 6 pred Kr. dobrovoľne vzdal svojich funkcií a privilégií a bez akéhokoľvek varovania sa stiahol z verejného života a odišiel bývať na ostrov Rodos. Spolu s ním tam išlo aj zopár jeho osobných priateľov, medzi ktorými boli i astrológ Thrasyllus. Prečo takto vykonal dodnes nie je jasné a možno o tom len špekulovať. Každopádne to ale narušilo Augustove plány. Gaius a Lucius boli stále príliš mladí aby niesli úlohy, ktoré so sebou funkcia princepsa prináša. S Drusom už počítať tiež nemohol, pretože Drusus zomrel nečakane už v roku 9 pred Kr. Neostávalo mu teda nič iné len čakať, kým jeho adoptívni synovia dospejú. Augustus sa obával, že teraz bez nástupcu by sa ho mohol niekto pokúsiť zavraždiť a tým by sa principát skončil. Opakovane teda žiadal Tiberia, aby sa vrátil do Ríma. Neskôr začal strácať trpezlivosť, žiadosti vymenil za vyhrážky. Ani jedno ale nepomohlo. V roku 1 pred Kr. bola oficiálne zrušená všetka Tiberiova moc a situácia začala byť ešte vážnejšia. Podľa vtedajších zdrojov samotný Tiberius očakával od Augusta svoj vlastný rozsudok smrti. Namiesto toho mu ale poslovia priniesli niečo úplne iné...
Augustov nástupca: Druhý pokus
Tragické udalosti pracovali v Tiberiov prospech. V roku 2 zomrel v meste Massilia Augustov predpokladaný nástupca Lucius Caesar. Augustus na naliehanie svojej manželky Livie opäť vyzval Tiberia aby sa vrátil späť do Ríma. Tiberius výzvu prijal a vrátil sa do Ríma, ale do verejného života nezasahoval. Všetko sa však zmenilo, keď Gaius Caesar zahynul na následky zranenia, ktoré utŕžil počas obliehania v Arménii. Augustus bol zdrvený, a navyše prišiel tak aj o posledného potomka a korunného princa. Jeho opatrne premyslený plán nástupníctva na trón totálne stroskotal. Preto v dôsledku krízy sa opäť raz obrátil na Tiberia. Tiberius sa vrátil do politiky a bol zároveň Augustom adoptovaný. Spolu s Tiberiom bol za Augustovho syna adoptovaný aj Agrippa Postumus, tretí syn Julie a Agrippu. Taktiež bol Tiberius donútený adoptovať si syna svojho brata Drusa, Germanica, hoci sám už syna mal. Toto všetko smeruje k tomu, že Augustus sa snažil opäť obnoviť skupinu korunných princov s Tiberiom na jej čele.
V rokoch 4 – 14 bol Tiberius bez všetkých pochybností Augustovym nástupcom. Po svojej adopcii tiež získal prokonzulárne a tribúnske právomoci, a v roku 13 bola dokonca jeho prokonzulárna moc zrovnoprávnená s tou Augustovou. Týmto sa Tiberius de facto stal spoluprincepsom, a teda keď 19. augusta roku 14 Augustus zomrel, Tiberiovo postavenie v role princepsa bolo nespochybniteľné. A teda po dlhých rokoch v tieni svojho predchodcu, sa Tiberius Caesar stal konečne jediným vladárom Rímskej ríše.
Nástup na trón a raná vláda
Tiberiov nástup na cisársky trón sa ukázal byť absolútne chaotický. S prenosom toľkej moci z jednej osoby na druhú nemali Rimania dovtedy žiadne skúsenosti a ukázalo sa, že nikto v podstate nevedel, čo to v praxi prinesie. V stávke bola celková politická stabilita ríše. Okrem tohto politického problému sa objavil aj problém personálny. Samotný Tiberius totiž nikdy netúžil po funkcii cisára. Tiberius predstúpil pred senát a vyhlásil, že je príliš starý na zastávanie tak dôležitého postu a že by radšej prevzal len časť Augustovej moci. Senát nevedel ako túto situáciu bezpečne vyriešiť a preto tvrdošijne naliehal na Tiberia, aby prevzal plnú moc nad štátom, tak ako pred ním Augustus a Caesar. Tiberius nakoniec vo svojom odpore povolil a prijal svoj post. Odmietol však prijať čestný titul Augustus.
Problémy sa ale neobjavili len v Ríme. Légie rozmiestnené v Panónii a Germánii využili Augustovu smrť na sťažnosti voči podmienkam ich služby. Navyše Augustova finančne nákladná politika takmer úplne vyprázdnila štátnu pokladnicu a Tiberius teda nemal dostatok financií na platenie žoldu a preto musel podniknúť zúfalý krok. Znížil žold a sprísnil disciplínu vo vojsku. Légie si teda protestami vyslúžili iba ďalšie zhoršenie svojej situácie. Začalo teda ozbrojené povstanie. Aby sa povstania nešírili po celej ríši, Tiberius musel bezpodmienečne a hlavne rýchlo potlačiť tieto dve rebelantské armády. Do čela svojich vojsk postavil svojich synov. Drusus zamieril do Panónie, Germanicus zasa do Germánie. Zatiaľ čo v Panónii sa situácia pomerne rýchlo stabilizovala, v Germánii vypukol chaos sprevádzaný ohromným krviprelievaním. Do bojov zasiahol aj samotný Tiberius, pretože videl, že Germanicus situáciu nezvládal. Mnohí si mysleli, že Tiberius tak urobil len preto, lebo žiarlil na Germanicovu popularitu. V skutočnosti však spravil len to, čo bolo nevyhnutné.
Po Germanicovej smrti začal Tiberius vyzdvihovať svojho biologického syna Drusa do pozície cisárovho nástupcu. Zároveň sa do popredia dostala Claudiovská vetva dynastie na úkor tej Juliovskej. V tomto období sa však tiež stala udalosť, ktorá mala navždy zmeniť Tiberiovu vládu nad Rímskou ríšou. Tiberius sa totiž dostal pod silný vplyv svojho veliteľa pretoriánov Lucia Aelia Sejana. Ten úplne otrávil cisárovu myseľ a pre svoj vlastný prospech ho zatiahol do ešte hlbšej izolácie, depresie a dokonca až paranoje.
Sejanus
Lucius Aelius Sejanus pochádzal z mesta Volsinii ležiacom v Etrúrii. Spoločne so svojim otcom velili pretoriánskej garde do roku 15, kedy Sejanov otec, Lucius Seius Strabo, bol povýšený do funkcie správcu provincie Egypt. Sejanus sa teda stal jediným veliteľom gardy a začal si užívať výhody, ktoré z tohto postu plynuli. Predovšetkým to boli konexie s mnohými významnými senátormi v Rímskom senáte. Dokonca ešte v rokoch 1 pred Kr. – 4 po Kr. sa zúčastnil na východných ťaženiach spolu s Augustovým adoptovaným synom Gaiom Caesarom. Kombináciou energickej vytrvalosti, pätolizačstva a falošnými prejavmi vernosti sa Sejanus stal Tiberiovým najbližším priateľom a osobným poradcom. Tiberius tiež povolil Sejanovi, aby zhromaždil všetkých deväť pretoriánskych kohort a umiestnil ich do tábora ležiacom vo vnútri hraníc hlavného mesta. Časom sa stal Sejanus mimoriadne vplyvným človekom a na verejných miestach sa začali stavať sochy s jeho podobizňou. Samotný cisár Tiberius ho otvorene označoval za ´´ partnera ´´ a slepo mu dôveroval. Sejanus však mal svoje vlastné plány.
Navonok konal ako Tiberiov priateľ, no v skutočnosti robil všetko preto, aby podkopal Tiberiovu autoritu. Keď Tiberiov syn Drusus zistil čo sa deje, chcel uviesť veci na pravú mieru. To sa mu ale nikdy nepodarilo. V roku 23 ho Sejanus spoločne s Drusovou manželkou Livillou dali otráviť. Nasledovali útoky na priateľov Tiberiovej bývalej manželky Agrippiny, ktorí boli umelo obviňovaný zo zrady a urážky majestátu. Na Tiberiov rozkaz boli postupne všetci spomínaní popravení. Podľa starorímskeho vzdelanca a kronikára Tacita to bolo vykonané nie na Tiberiov, ale na Sejanov priamy rozkaz. V roku 25 požiadal Sejanus Tiberia o povolenie vziať si za manželku Livillu. Tiberius to však razantne odmietol. Tento ťah teda Sejanovi nevyšiel, ale ´´ hra pokračovala ďalej´´. O rok neskôr, teda v roku 26, sa Tiberius rozhodol nadobro opustiť Rím a dožiť svoj život na ostrove Capri. Spravil tak vraj predovšetkým na Sejanovo odporučenie. V tejto dobe bol už z Tiberia zatrpknutý starý muž, ktorý trúchlil nad žalostným vývojom svojej vlády. Vlády, po ktorej nikdy v skutočnosti netúžil a bola mu nanútená. Od tejto doby riadil štát len písomnými nariadeniami.
Bez cisárovej prítomnosti mohol Sejanus nikým nekontrolovaný uskutočniť svoj plán. Svoju pozornosť zameral na absolútnu paralyzáciu Agrippininej rodiny. Samotnú Agrippinu a jej synov Nera a Drusa nechal zatknúť, usvedčiť a uväzniť. Svadbou s Livillou sa Sejanus snažil prepojiť svoju rodinu s cisárskou, čím by sa definitívne stal Tiberiovým nástupcom. Plán mu vyšiel v roku 30, kedy mu Tiberius dal požehnanie na svadbu. Tiberius mu však nedal za manželku Livillu, ale svoju vnučku, Livillinu dcéru. V roku 31 dosiahol Sejanus vrchol svojej politickej moci a de facto bez Tiberia v Ríme sa stal novým cisárom ríše. Iróniu dokresľuje fakt, že urodzení senátori museli vzdávať poctu človeku, ktorého od začiatku považovali za spoločensky podradného. V tom istom roku získal právomoci konzula ako Tiberiov kolega. Túto česť Tiberius rezervoval pre svojho budúceho oficiálneho nástupcu. Neskôr bol ešte povýšený, keďže po predčasnom odovzdaní konzulskej moci mu bola udelená moc prokonzulská, o ktorú sa delil so samotným cisárom. 18. októbra 31 bol Sejanus zavolaný na stretnutie v senáte. Sejanus pravdepodobne predpokladal, že mu bude udelená tribúnska moc, čím by sa definitívne stal následníkom cisárskeho trónu pre prípad Tiberiovej smrti.
Opak bol však pravdou. Tiberius totiž poslal z ostrova Capri list, v ktorom označil Sejana za zradcu a nariadil jeho okamžité zatknutie. Prepukol chaos. Senátori, ktorí boli Sejanovi pätolizači, sa rozbehli k východom zo senátu. Tí ostatní len zmätene postávali. Nevedeli čo to má všetko znamenať a čo od nich vlastne cisár očakáva. Mnohí si mysleli, že to je skúška ich oddanosti. Pretoriánska garda, od nedávna pod novým velením Quinta Sutoria Macra, zatkla Sejana. Sejanus bol odvlečený do väznice, kde bol po chvíli zavraždený. V tomto momente sa taktiež začal hon na Sejanových najbližších spolupracovníkov. Jeho rodina bola zatknutá a popravená, Livilla zmizla. Sejanovi prívrženci a priatelia boli všetci postupne pochytaní, mučení a zavraždení. Niektorí si stihli vziať život sami. Po celom hlavnom meste prebiehal masaker aký Rím od Sullovej vlády nevidel. Vraždenie ustalo až v roku 33.
Cisár Tiberius neskôr prehlásil, že sa proti Sejanovi postavil, pretože získal informácie o Sejanovom sprisahaní voči Germanicovej rodine a dokonca aj voči sebe samotnému. Toto tvrdenie je ale dosť rozporné a spochybňované. Po Sejanovej poprave sa toho totiž nič veľmi nezmenilo. Agrippina ostala v domácom väzení a Drusus bol stále držaní v pivniciach pod Palatínom. Obaja dokonca zahynuli násilnou smrťou do troch rokov po Sejanovom odvolaní. Tiberius vraj tiež objavil spojitosť medzi Sejanom a smrťou svojho jediného syna Drusa v roku 23. Sejanus sa stal pravdepodobne ďalšou z obetí hry zvanej politika. Spomenuté dôvody mohli byť len zástierkou skutočného dôvodu, pre ktorý bol odstránený. Týmto dôvodom bol podľa všetkého až príliš rýchly nástup k moci, čo sa z histórie vo väčšine prípadov nevypláca. Opodstatnenosť obvinenia z pripravovaného atentátu na cisára Tiberia sa tiež nikdy nepotvrdila. Každopádne, Sejanus bol už mŕtvy a život išiel ďalej...
Posledné roky
Sejanova aféra cisára Tiberia veľmi deprimovala. Jeho najbližší priateľ a spolupracovník ho zradil. Komu mohol v takejto situácii teraz veriť? Tiberius ešte viac zatrpkol, uzavrel sa do seba a tým ešte viac izoloval pred okolitým svetom. Plán jeho pripravovaného návratu späť do Ríma a verejného života teda definitívne stroskotal. Štát síce naďalej riadil písomnými príkazmi, no boli to práve Augustove politické opatrenia, ktoré zabezpečili štátnej správe v ríši hladký priebeh. Tiberius podľa niektorých správ trávil svoj čas sexuálnymi perverznosťami. Taktiež sa prehĺbila jeho paranoja a podozrievavosť voči iným osobám. Dlhé hodiny trávil osamote, trúchliac nad smrťou svojho syna Drusa. O to kto nastúpi na trón po jeho smrti sa príliš nestaral. Nekládol tomu až taký význam ako jeho otec Augustus. Mohlo za to predovšetkým jeho celkové sklamanie a nezáujem o vonkajší svet v posledných rokoch jeho života. Predsa len však počítal s budúcnosťou ríše. Do jej čela sa mali postaviť jeho dvaja vnuci, Gaius Caligula (Germanicov syn) a Tiberius Gemellus (Drusov syn).
Tiberius zomrel potichu vo svojej vile pri dedinke Misenum 16. marca roku 37. Mal presne 78 rokov a päť mesiacov. Existujú dohady, že Caligula dal starnúceho cisára zavraždiť. Neboli však objavené žiadne dôkazy. Napriek tomu sa táto myšlienka javí ako celkom reálna vzhľadom na Caligulovu mravnú skazenosť. Úroveň Tiberiovej nepopularity v nižších aj vyšších spoločenských triedach dosiahla v tejto dobe obrovské rozmery. Potvrdzujú to aj fakty, že po prevoze jeho tela do Ríma mu senát odmietol vzdať božské pocty a ulice zaplnil ľud vykrikujúc ´´ Tiberia do Tibera ´´. Tam sa totiž hádzali telá zločincov. Označiť Tiberia za zločinca je však viac ako trúfalé. Jeho postavenie vo funkcii imperátora ríše bolo už od samotného začiatku veľmi neprajné. Augustus mu síce zanechal na pohľad rozkvitnuté impérium, ktorého moci sa nič nevyrovná, no pravda bola oveľa rozdielna. Augustova nákladná politika totiž takmer úplne vyprázdnila štátnu pokladnicu. A taký kolos akým bola v tej dobe Rímska ríša sa bez finančnej podpory nezaobíde. Rímske légie síce budili strach u svojich nepriateľov, no tak isto budili strach u Tiberia. Ten totiž nemal dostatok peňazí na vyplácanie ich žoldu. Légie sa mohli teda kedykoľvek obrátiť na samotný Rím, čo sa, ako už bolo spomenuté, aj naozaj stalo. Tiberiovi sa našťastie podarilo povstanie vlastných vojsk zatlačiť bez akéhokoľvek značného vplyvu na chod štátu samotného. Tiberius však stále potreboval získať peniaze na udržanie vnútorného poriadku. Odmietol ale navrhované všeobecné zvýšenie daní, čo potvrdil aj svojim výrokom ´´ Dobrý pastier smie svoje ovce strihať, nie stŕhať z nich kožu ´´. Nanešťastie, ľud mu to nepripočítal k dobru a o to väčšmi mu vyčítali zastavenie všetkých hier a veľkých stavieb v ríši. Tiberius tak učinil z dôvodu ohromnej finančnej náročnosti. Naopak vrchnú sféru spoločnosti si znepriatelil hlavne nepriateľstvom k opozícii a zavedením dane z prepychu.
Tiberius a Rímska ríša
V dobe, kedy bol Tiberius slávnostne uvedený do funkcie cisára po prečítaní Augustovej poslednej vôle, bol tiež Tiberiovi odovzdaný určitý dokument. Bol spísaný Augustom a obsahoval najdôležitejšie informácie o stave ríše. Taktiež obsahoval rady pre budúcich vladárov Ríma. Takou radou bolo napríklad, aby nechali štátny aparát pracovať tak ako je a nič na ňom nemenili. Rovnako tak radí, aby sa cisári nepúšťali do nových bojov a radšej dbali na udržanie vtedajších hraníc impéria. Tento takzvaný Augustov testament by mohol byť pravdepodobne základnou príčinou, prečo cisár Tiberius nepodnikol žiadne veľké nájazdy na susedov Ríma. Autentickosť daného dokumentu je však otázna. Každopádne, Tiberius počas celej doby trvania svojej 23-ročnej vlády nepodnikol žiadne dobyvačné ťaženia. Naproti tomu sa musel vysporiadať s povstaniami na vlastnom území. V rokoch 14 – 16 nariadil trestné výpravy proti vzbúreným germánskym kmeňom, v rokoch 21 – 22 potlačil galské národné povstanie a v rokoch 17 – 24 vysielal vojská do severnej Afriky na boj proti tamojším partizánskym oddielom.
Okrem vojenstva dosiahol cisár Tiberius obdivuhodné úspechy aj na pôde diplomacie. Mal cit pre výber správnych mužov do funkcie guvernérov jednotlivých provincií ríše. Príkladný je hlavne jeho diplomatický úspech v Arménii, ktorá bola v tej dobe mimoriadne nestabilným regiónom. Dosadil sem chránenca Ríma bez nutnosti použitia akejkoľvek vojenskej sily.
Vo všeobecnosti sa Tiberius správal k provinciám férovo a láskavo. Provinční guvernéri mnohokrát požadovali, aby boli Tiberiovi udelené božské pocty už za jeho života. Tiberius ich však vždy všetky skromne odmietol. Tacitus aj Suetonius sa domnievali, že tak robil preto, lebo mu tak Augustus vo svojom testamente odporučil. Toto tvrdenie je pravdepodobne správne. Augustus sám veľké pocty vždy odmietol a Tiberius sa takmer vždy snažil Augusta v politike napodobniť, ak to bolo samozrejme možné.
Daniel McFadden
Daniel Little McFadden (* 29. júl 1937, Raleigh, Severná Karolína, USA) je americký ekonometrik, ktorý v roku 2000 spolu s Jamesom Heckmanom získal Cenu Švédskej národnej banky za rozvoj ekonomickej vedy na pamiatku Alfreda Nobela za "rozvoj teórie a metód analýzy selektívnych vzoriek". Bol profesorom ekonómie na Kalifornskej univerzite v Berkeley.
Zoznam kultúrnych pamiatok v obci Čaňa
Toto je zoznam kultúrnych pamiatok v obci Čaňa v okrese Košice-okolie.
Molekulárna genetika
Molekulárna genetika – chémia dedičnosti je odvetvie genetiky, ktoré sa zaoberá molekulárnou štruktúrou génov a spôsobom ich účinku. Vychádza z predstavy, že gény sú súčasťou molekúl nukleových kyselín, dôležitých pri dedičných javoch. Molekulárna genetika je vývojovým pokračovaním klasickej genetiky, ktorej postuláty doplňuje a spresňuje.
Nositeľom dedičných vlastností DNA je genetická látka. Gén má schopnosť rozmnožovania. DNA má schopnosť identickej replikácie. Gén určuje biologické prejavy DNA, určuje enzymatické vybavenie znakov bunky, a tým jej biochemickú vlastnosť. Gén môže podliehať mutáciám. Mutácia sa dá vysvetliť ako zmena aspoň jedného nukleotidu v molekule DNA. Základné tézy molekulárnej genetiky sa získali experimentmi na mikroorganizmoch, bakteriofágoch, vírusoch. Potvrdili ich aj doterajšie výskumy u vyšších organizmov.
Tiffany Dupontová
Tiffany Dupontová (* 22. marec 1981, Burke, Virgínia, USA) je americká herečka. Známa sa stala vďaka hlavnej úlohe vo filme One Night with the King. V súčasnosti účinkuje v seriáli Greek (ako Frannie).
Biografia
Tiffany Dupontová sa narodila v Burke, v štáte Virgínia v USA. Meria 168 centimetrov. Stala sa Miss University v Georgii. Maturovala v štáte Georgia.
Jánoshalmiansky obvod
Jánoshalmiansky obvod je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Jánoshalma. Obvody boli zavedené v roku 1994 a zanikli v roku 2014, kedy ich nahradili okresy.
Raymond Abellio
Raymond Abellio (vlastným menom George Soulès, * 11. november 1907, Toulouse, Francúzsko – † 26. august 1986, Nice) bol francúzsky spisovateľ.
Péro (dcéra Nélea)
Néleus mal dvanásť detí, dcéru Péro a synov, Taura, Asteria, Pylaóna, Déimacha, Alastora, Eurybia, Epilaa, Frasia, Eurymena, Euagora, Periklymena a Nestora.
Péro nemala núdzu o pytačov, lebo jej krása očarila mladíkov zo širokého okolia. Jej otec Néleus ju však nechcel dať niekomu len tak bez zásluh. Prisľúbil ju preto iba tomu, komu sa podarí zmocniť sa výnimočného dobytka Fylaka z Tesálie a priviesť mu ho. Do Péro sa zaľúbil aj jej bratranec Bias, brat slávneho veštca Melampoda, ktorý sa rozhodol, že Péro získať bratovi pomôže a s využitím svojej schopnosti rozumieť reči zvierat zistil, že dobytok bude jeho len vtedy, ak si u Fylaka odsedí rok vo väzení. Pri najbližšej príležitosti bol u Fylaka prichytený pri krádeži a následne uväznený. Keď mu do uplynutia trestu ostávala len posledná noc, vypočul si rozhovor červotočov, že sa trám nad jeho hlavou v noci zrúti. Melampous preto uprosil Fylaka, aby ho nechal presťahovať do inej kobky, lebo sa strecha v noci zrúti. Na druhý deň sa stalo to, čo Melampous predpovedal a ohromený Fylakos mu okrem slobody, sľúbil dať aj dobytok, ak vylieči jeho neplodného syna Ifikla.
Melampous súhlasil, obetoval bohu Apolónovi a potom si vypočul rozhovor dvoch supov, ktorí hovorili, že Ifiklos je impotentný preto, lebo sa v detstve veľmi zľakol pri pohľade na zakrvavený nôž v rukách otca. Ten nôž dodnes väzí v blízkom strome a ak ho vyberú a očistia od krvi a hrdze a pripravia mu z toho liek, vylieči sa. Melampous nato pripravil liek a podal ho Ifiklovi, ktorý sa čoskoro stal otcom syna. Melampous potom za odmenu dostal dobytok a následne aj sesternicu Péro, ktorú odviedol svojmu bratovi Biantovi.
Pretože jej otec Néleus bol spojenec élidskeho kráľa Augeia a nechcel očistiť hrdinu Hérakla z vraždy Ifita, Hérakles Pylos napadol a jej bratia a otec v boji s Héraklom padli. Rod jej otca však nevyhynul, lebo najmladší brat Nestor sa pre svoju mladosť boja nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.
NGC 3500
NGC 3500 je galaxia v súhvezdí Drak, ktorú objavil britsko-nemecký astronóm William Herschel 2. apríla 1801.
Jej zdanlivá hviezdna veľkosť je 14,2.
Kunów
Kunów je mesto v Poľsku v Svätokrížskom vojvodstve v okrese Powiat ostrowiecki v rovnomennej gmine.
Žije tu 3 093 obyvateľov (30.6.2007).
Mnohopočetné vrodené exostózy
Mnohopočetné vrodené exostózy je vrodené, autozomálne dominantne dedičné ochorenie chrupavčitej kosti, ktoré sa prejavuje abnormálnym viacložiskovým nádorovým rastom chrupavky v oblasti metafýz dlhých kostí, v blízkosti rastových platničiek. S nádorovým rastom je spojený defekt v perioste. Povrch výrastku tvorí „čiapočka“ hyalínnej chrupavky, nad ktorou sa často vytvorí burza.
Prejaví sa v druhom až desiatom roku života a je 3-krát častejšia u chlapcov. Existuje zvýšená, približne 5% šanca na zhubnú premenu niektorého výrastku na chondrosarkóm. Jej prejavom je zrýchlený rast, rozsiahlejšia a pokračujúca deštrukcia kosti a bolesť.
Klinické prejavy
Klinicky sa prejavuje ako viacpočetné nebolestivé tumory v blízkosti kĺbov, s možným poškodením priľahlých šliach, ciev a nervov. Tumory obmedzujú mechanicky kĺby v pohybe. Často býva spojená s ďalšími abnormalitami: skrátenie 4. a 5. záprstnej kosti, polydaktýlia, Madelungova deformita (predĺžená a lukovito ohnutá vretenná kosť – rádius). Rast tumorov sa zastaví po zániku rastovej platničky (ukončenie rastu).
Zobrazovacia diagnostika
Kostné štruktúry (kortikalis a spongiózna kosť) plynule prechádzajú z kosti do výrastku. Samotný výrastok smeruje preč od kĺbu. Na rtg snímke kosti sa môžu v oblasti chrupavčitej čiapočky zobraziť typické chondroidné kalcifikáty. Postihnutá môže byť akákoľvek časť skeletu, ktorá má ešte chrupavčitý základ. Nález môže i nemusí byť symetrický.
Najčastejšie sú postihnuté oblasti kolena, lakťa, lopatky, panvy a rebier.
Chrupavčitá „čiapočka“ sa dá dobre zobraziť sonograficky. Jej hrúbka pod 1,5 cm je znakom nezhubnosti, naopak väčšia vzbudzuje podozrenie na zhubný zvrat. CT zobrazí mäkkotkanivové expanzie s kalcifikátmi v typických lokalizáciách. Pri MRI majú výrastky izointenzný signál v T1 vážení a hyperintenzný signál v T2 vážení, celá štruktúra je dobre definovaná a ohraničená, bez infiltrácie okolitých štruktúr.
Gamagrafia skeletu zobrazí zvýšené vychytávanie rádioizotopu.
Atharvavéda
Atharvavéda alebo Atharvavédah (sanskritský kmeň: अथर्ववेद - Atharvavéda; sanskritský nominatív: Atharvavédah) alebo Atharvavéd (-podľa hindskej výslovnosti sanskritského slova) je skupina posvätných textov hinduizmu, jedna zo štyroch véd, často nazývaná Štvrtá véda.
Obsahuje zmes magických hymnov, čarovných formuliek a iného materiálu rozličného veku. Hoci je jazykovo zreteľne mladší než zvyšné tri védy, nachádzajú sa v ňom aj veľmi staré pasáže. Odhaduje sa, že Atharvavéda bola kánonizovaná najneskôr v druhej polovici 1. storočia pred Kr. Existuje v dvoch verziách (šákhach), ktoré sa nazývajú Šaunakija a Paippalada. Obsahuje 20 kníh so 731 hymnami v asi 6000 veršoch. Približne sedmina Atharvavédy je prevzatá z Rigvédy.
Dan I.
Dan I. (* 1354 - † 23. september 1386, Vidin, Bulharsko) bol knieža Valašského kniežatstva. Okolnosti jeho nástupu na trón nie sú známe.
Ber Borochov
Dov Ber Borochov (: דב בר בורוכוב; žil 3. júl 1881, Zolotonoša – 17. december 1917, Kyjev) bol marxisticko-sionistický vodca a spisovateľ, jeden zo zakladateľov hnutia robotníckeho sionizmu a priekopník štúdia jidiš. Borochov bol aj teoretik; medzi jeho hlavné prínosy patrí syntéza triedneho boja a nacionalizmu. Masové migrácie Židov do Palestíny známe ako alije chápal „ako nevyhnutný výraz vnútornej jednoty židovského proletariátu k riešeniu problémov spôsobených žitím v diaspóre.“
Zoznam kultúrnych pamiatok v obci Čečejovce
Toto je zoznam kultúrnych pamiatok v obci Čečejovce v okrese Košice-okolie.
Menej štátu
Menej štátu je slovenský skupinový blog publikujúci články týkajúce sa ekonomických, politických a spoločenských tém.
Portál pôvodne vznikol v novembri 2011. Vo svojej tiráži sa portál zdôrazňuje, že jeho prispievatelia nie sú „homogénna skupina ľudí s jedným názorom na všetko, spoločné máme ,len′ to, že chceme menej štátu.“ Politická orientácia príspevkov sa tak pohybuje od klasického liberalizmu a libertarianizmu k anarchokapitalizmu. Proklamovaným cieľom portálu je „zmenšiť štátny aparát, [...]'' presvedčiť voličov a ľudí a potom tá zmena nastane sama. Je tam niekoľko prúdov, ktoré si myslia, ako k tej zmene príde, ale v podstate každý sa zhoduje v tom, bez toho, aby ľudia boli o tom presvedčení, tak ku žiadnej zmene nedôjde.“''
Genetika
Genetika je disciplína biológie, ktorá skúma dedičnosť a premenlivosť. Genetiku založil Johann Gregor Mendel, ktorý v roku 1865 vyslovil prvé pravidlá o dedení znakov a vlastností. Patrí medzi biologické vedy a delí sa podľa hľadiska štúdia organizmov (podobne ako anatómia alebo fyziológia). Sleduje variabilitu, rozdielnosť a prenos druhových a dedičných znakov medzi rodičmi a potomkami aj medzi potomkami navzájom. Jej história sa začala písať až v 19. storočí. K veľkému rozvoju došlo v druhej polovici 20. storočia a dá sa očakávať, že rýchly rozvoj bude pokračovať aj v 21. storočí. Okrem lekárstva nachádza genetika využitie v pestovateľstve nových odrôd rastlín rovnako ako pri chove (nielen) hospodárskych zvierat. S rozvojom biotechnológií a genetického inžinierstva sa objavujú aj geneticky upravené hospodárske rastliny, ktoré sa stávajú ekologickou a etickou otázkou. Poznatky genetiky sú veľmi dôležité v evolučnej biológii.
Veľký význam pre človeka má lekárska respektíve klinická genetika. Skúma človeka, rôzne genetické choroby, ich početnosť a genetickú determináciu istých ľudských znakov. Dnes sa tiež už stále častejšie môžeme stretnúť s genetickým poradenstvom, najmä pri plánovaní potomkov a prevencii vrodených vývojových vád. Genetika sa uplatňuje pri výskume rakovinového bujnenia, imunitného systému, imunitných reakcií a v mikrobiologickom výskume. Samostatnou kapitolou sa potom stáva klonovanie, kde sa objavujú ekologické a etické otázky už pri klonovaní zvierat, a nie to ešte pri klonovaní človeka. Úplnú revolúciu v medicíne potom môže priniesť ovládnutie génovej terapie.
Odporová sila
Odporová sila pôsobí na teleso pohybujúce sa v plyne alebo kvapaline. Smeruje vždy proti smeru pohybu telesa a jej veľkosť súvisí s veľkosťou rýchlosti. Ak sa pohybuje teleso i tekutina, pre veľkosť pôsobiacej sily je dôležitá ich relatívna rýchlosť.
Genetika
Genetika je jednou z najdôležitejších (respektíve priamo najdôležitejšia) teoretických vied z hľadiska popisu akejkoľvek živej sústavy. V genetickej informácii je počiatok každého súčasného živého organizmu. Genetická informácia určuje budúcu anatomickú stavbu organizmu, určuje aké látky budú súčasťou biochemických a fyziologických procesov v organizme a v neposlednej rade je nezameniteľnou súčasťou pohlavného aj nepohlavného rozmnožovania.
Odporová sila
Vo všeobecnosti platí, že odporová sila s rýchlosťou rastie. Pri postupnom náraste rýchlosti však nastáva dôležitý zlom. Do istej hodnoty rýchlosti je obtekanie telesa laminárne (zjednodušene povedané: je usporiadané, ustálené, jednotlivé vrstvy kvapaliny akoby sa po sebe iba posúvali, netvoria sa pri ňom víry). Vtedy sa uplatňuje odporová sila priamo úmerná rýchlosti a tiež viskozite prostredia. Preto vtedy niekedy hovoríme o vnútornom trení.
Genetika
Dnes sa už nedá nespomenúť význam genetiky vo forenzných metódach. Genetické testy pomáhajú pri usvedčovaní zločincov, pri identifikácii telesných pozostatkov alebo stratených osôb. V súčasnej dobe tiež prichádzajú do módy genetické testy otcovstva.
Odporová sila
Pri náraste rýchlosti sa prúdenie látky obtekajúcej teleso postupne mení na turbulentné (toto je veľmi nepravidelné až chaotické, tvoria sa pri ňom víry, v čase sa rýchlo mení). Vtedy hovoríme o sile aerodynamického odporu. V tomto prípade už viskozita prostredia nie je pre veľkosť sily podstatná, veľkú úlohu však zohráva hustota prostredia a tvar telesa.
Genetika
Odbory genetiky
Medzi odbory genetiky patrí : molekulárna genetika, cytogenetika, imunogenetika, onkogenetika, populačná genetika, klasická genetika, genetika rastlín (baktérií, vírusov…), dedivosť, evolučná genetika, systematická genetika a lekárska genetika.
V genetickom výskume sa používa veľa rozličných metód. Ide najmä o metódy biochemické, fyzikálne, mikroskopické, metódy analytickej chémie a bioinformatiky. Veľa špecifických metód bolo objavených výhradne pre genetický výskum – najmä rôzne sekvenovacie a značkovacie metódy.
Odporová sila
Vzťahy
Pre silu aerodynamického odporu platí
kde S je čelný prierez telesa (vzhľadom k smeru jeho rýchlosti), \varrho je hustota prostredia, v je rýchlosť, C je tzv. koeficient aerodynamického odporu. Obtekanie telesa pri turbulentnom prúdení je veľmi komplikovaný problém, hodnotu koeficientu odporu C je preto potrebné určovať experimentálne v tzv. veternom tuneli. Hodnoty pre niekoľko bežných predmetov sú zhruba:
Pri laminárnom prúdení je pôsobiaca sila úmerná rýchlosti. Ak je pohybujúcim sa telesom guľa, platí pre veľkosť odporovej sily Stokesov vzťah
kde v je rýchlosť, R je polomer gule, \eta je viskozita prostredia (presnejšie, ide o tzv. dynamickú viskozitu).
Zhubné nádory pery, ústnej dutiny a hltana (MKCH-10)
C00 - C14: ZHUBNÉ NÁDORY PERY, ÚSTNEJ DUTINY A HLTANA patria do II.kapitoly MKCH-10 - Nádory (MKCH-10, C00 - D48)
C00 - ZHUBNÝ NÁDOR PERY
Nezahŕňa kožu pery (C43.0, C44.0).
C00.0 - Vonkajšia horná pera C00.1 - Vonkajšia dolná pera C00.2 - Vonkajšia pera bez špecifikácie C00.3 - Horná pera, vnútorná strana C00.4 - Dolná pera, vnútorná strana C00.5 - Pera, nešpecifikovaná vnútorná strana C00.6 - Spojka perí
C00.8 - Presahujúca lézia pery
C00.9 - Pera, bez špecifikácie
C01 - ZHUBNÝ NÁDOR KOREŇA JAZYKA
Chrbtová strana koreňa jazyka
Nehybná časť jazyka NS
Zadná tretina jazyka
Slimák
Slimák môže byť:
Zhubné nádory pery, ústnej dutiny a hltana (MKCH-10)
C02 - ZHUBNÝ NÁDOR INÝCH A NEŠPECIFIKOVANÝCH ČASTÍ JAZYKA
Slimák
Slimáky môže byť :
Zhubné nádory pery, ústnej dutiny a hltana (MKCH-10)
C02.0 - Chrbtová strana jazyka (predné dve tretiny jazyka, chrbtová strana) C02.1 - Okraj jazyka C02.2 - Spodná strana jazyka C02.3 - Predné dve tretiny jazyka, bližšie neurčená časť C02.4 - Jazyková mandľa C02.8 - Presahujúca lézia jazyka C02.9 - Jazyk bez špecifikácie
C03 - ZHUBNÝ NÁDOR ĎASNA
Zahŕňa alveolárnu sliznicu (hrebeň) a ďasno.
Nezahŕňa zhubné odontogénne nádory (C41.0 - C41.1).
C03.0 - Horné ďasno
C03.1 - Dolné ďasno
C03.9 - Ďasno bez špecifikácie
C04 - ZHUBNÝ NÁDOR ÚSTNEJ SPODINY
C04.0 - Predná časť ústnej spodiny C04.1 - Bočná časť ústnej spodiny
C04.8 - Presahujúca lézia ústnej spodiny
C04.9 - Nešpecifikovaná ústna spodina
C05 - ZHUBNÝ NÁDOR PODNEBIA
C05.0 - Tvrdé podnebie
C05.8 - Presahujúca lézia podnebia
C06 - ZHUBNÝ NÁDOR INÝCH A NEŠPECIFIKOVANÝCH ČASTÍ ÚST
C06.0 - Sliznica líca C06.1 - Ústna predsieň C06.2 - Retromolárna oblasť
C06.8 - Presahujúca lézia iných a nešpecifikovaných častí úst
C06.9 - Ústa bez špecifikácie
C07 - ZHUBNÝ NÁDOR PRÍUŠNEJ ŽĽAZY
C08 - ZHUBNÝ NÁDOR INÝCH A NEŠPECIFIKOVANÝCH VEĽKÝCH SLINNÝCH ŽLIAZ
Nezahŕňa:
C08.0 - Podsánková žľaza C08.1 - Podjazyková žľaza
C09 - ZHUBNÝ NÁDOR MANDLÍ
C09.0 - Mandľová zátoka - sinus tonsillaris
C09.1 - Podnebné oblúky (predné) (zadné)
C09.8 - Presahujúca tonzilárna lézia
C09.9 - Mandľa bez špecifikácie
C10 - ZHUBNÝ NÁDOR ÚSTNEJ ČASTI HLTANA (OROFARYNGU)
Nezahŕňa mandľu (C09.-).
C10.0 - Priehlbinka - vallecula
C10.1 - Predná plocha príklopky C10.2 - Bočná stena orofaryngu
C10.3 - Zadná stena orofaryngu
C10.4 - Branchiálny rázštep C10.8 - Presahujúca lézia orofaryngu C10.9 - Orofaryng bez špecifikácie
C11 - ZHUBNÝ NÁDOR NOSOHLTANA (NAZOFARYNGU)
C11.0 - Horná stena nosohltana C11.1 - Zadná stena nosohltana C11.2 - Bočná stena nosohltana C11.3 - Predná strana nosohltana C11.8 - Presahujúca lézia nosohltana
C12 - ZHUBNÝ NÁDOR HRUŠKOVITÉHO ZÁLIVU (SINUS PYRIFORMIS)
Fossa pyriformis
C13 - ZHUBNÝ NÁDOR HRTANOVEJ ČASTI HLTANA (HYPOFARYNGU)
Nezahŕňa sinus pyriformis (C12).
C13.0 - Postkrikoidná oblasť
Pornography
Pornography je štvrtý radový album britskej skupiny The Cure. Je to posledný album, na ktorom hrá pôvodný bubeník Lol Tolhurst na bicie a zároveň prvý, na ktorom hrá na klávesy. Je to tiež jediný album, na ktorom sa o jeden nástroj (klávesy) delia všetci členovia skupiny.
Zhubné nádory pery, ústnej dutiny a hltana (MKCH-10)
C13.1 - Aryepiglotická krkva, hypofaryngová strana C13.2 - Zadná stena hypofaryngu
C13.8 - Presahujúca lézia hypofaryngu
C13.9 - Nešpecifikovaný hypofarynx
C14 - ZHUBNÝ NÁDOR INÝCH A NEPRESNE URČENÝCH LOKALIZÁCIÍ V OBLASTI PERY, ÚSTNEJ DUTINY A HLTANA
Nezahŕňa ústnu dutinu NS (C06.9).
C14.0 - Hltan bez špecifikácie
C14.1 - Laryngofarynx
C14.2 - Waldeyerov tonzilárny prsteň
C14.8 - Presahujúca lézia pery, ústnej dutiny a hltana
Kalocsský obvod
Kalocsský obvod je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kalocsa. Obvody boli zavedené v roku 1994 a zanikli v roku 2014, kedy ich nahradili okresy.
Ľubica
Ľubica môže byť:
Informačné centrum UK
náhľad|Informačné centrum UK Informačné centrum UK sídli v budove Filozofickej fakulty na Štúrovej ulici 9.